Kārtība, kādā struktūrfondu vadībā iesaistītās institūcijas nodrošina struktūrfondu publicitāti un vizuālās identitātes  prasību ievērošanu

Ministru kabineta noteikumi Nr.502 

Rīgā 2006.gada 20.jūnijā (prot. Nr.33 61.§)

Kārtība, kādā struktūrfondu vadībā iesaistītās institūcijas nodrošina struktūrfondu publicitāti un vizuālās identitātes prasību ievērošanu
Izdoti saskaņā ar Eiropas Savienības struktūrfondu 
vadības likuma 16.panta pirmās daļas 5.punktu

1. Noteikumi nosaka kārtību, kādā Eiropas Savienības struktūrfondu (turpmāk - struktūrfondi) vadībā iesaistītās institūcijas nodrošina struktūrfondu publicitāti un vizuālās identitātes prasību ievērošanu.

2. Lai nodrošinātu struktūrfondu publicitāti, struktūrfondu vadošā iestāde: 

2.1. izplata informāciju par struktūrfondu apguvi; 

2.2. izplata informāciju par struktūrfondu uzraudzības komitejā un vadības komitejās izskatītajiem jautājumiem un pieņemtajiem lēmumiem; 

2.3. ievieto Eiropas Savienības fondu mājas lapā (http://www.esfondi.lv) internetā: 

2.3.1. struktūrfondu uzraudzības komitejas un vadības komitejas sanāksmes darba kārtību - ne vēlāk kā desmit darbdienas pirms attiecīgās sanāksmes; 

2.3.2. struktūrfondu uzraudzības komitejas un vadības komitejas sanāksmes protokolu - ne vēlāk kā piecas darbdienas pēc attiecīgās sanāksmes protokola apstiprināšanas; 

2.3.3. informāciju par struktūrfondiem un vienotā programmdokumenta ieviešanu, uzraudzību un izvērtēšanu; 

2.3.4. saites uz struktūrfondu vadībā iesaistīto institūciju ievietoto informāciju par struktūrfondiem šo institūciju mājas lapās; 

2.3.5. struktūrfondu logo elektroniskā formātā; 

2.4. īsteno citus struktūrfondu vadībai nepieciešamos publicitātes pasākumus.

3. Lai nodrošinātu struktūrfondu publicitāti, struktūrfondu pirmā līmeņa starpniekinstitūcijas: 

3.1. publisko informāciju par struktūrfondu nacionālajām programmām un to projektiem šo institūciju mājas lapās internetā; 

3.2. izplata informāciju par to pārziņā esošo vienotā programmdokumenta aktivitāšu ieviešanu; 

3.3. divas reizes gadā publisko ziņojumu par struktūrfondu līdzfinansēto pasākumu un aktivitāšu ieviešanu šo institūciju mājas lapās internetā; 

3.4. izplata informāciju, lai veicinātu sabiedrības izpratni par struktūrfondu finansējuma ietekmi uz nozares attīstību kopumā; 

3.5. ievieto šo institūciju mājas lapās internetā saites uz to pārziņā esošo vienotā programmdokumenta aktivitāšu administrējošajām otrā līmeņa starpniekinstitūcijām un grantu shēmu apsaimniekotājiem; 

3.6. īsteno citus struktūrfondu vadībai nepieciešamos publicitātes pasākumus.

4. Lai nodrošinātu struktūrfondu publicitāti un paplašinātu potenciālo struktūrfondu projektu iesniedzēju loku, struktūrfondu otrā līmeņa starpniekinstitūcijas: 

4.1. sniedz struktūrfondu projektu iesniedzējiem un finansējuma saņēmējiem šādus informatīvos pakalpojumus: 

4.1.1. publicē informāciju par atklātiem projektu konkursiem šo institūciju mājas lapās internetā un citos plašsaziņas līdzekļos; 

4.1.2. publicē projektu iesniegumu sagatavošanai nepieciešamo dokumentāciju un projektu vērtēšanai saistošos dokumentus (piemēram, vadlīnijas, projektu iesniegumu veidlapas, metodiskos norādījumus projektu iesniegumu veidlapu aizpildīšanai) šo institūciju mājas lapās internetā; 

4.1.3. atbilstoši kompetencei sniedz atbildes uz struktūrfondu projektu iesniedzēju un finansējuma saņēmēju jautājumiem; 

4.2. uzrauga informācijas stendu, informācijas plākšņu vai plakātu izvietošanu struktūrfondu projektu īstenošanas vietās; 

4.3. četras reizes gadā publisko ziņojumu par struktūrfondu līdzfinansēto pasākumu un aktivitāšu ieviešanu šo institūciju mājas lapās internetā; 

4.4. īsteno citus struktūrfondu vadībai nepieciešamos publicitātes pasākumus.

5. Lai nodrošinātu struktūrfondu publicitāti un paplašinātu potenciālo grantu shēmu projektu iesniedzēju loku, grantu shēmu apsaimniekotāji: 

5.1. sniedz grantu shēmu projektu iesniedzējiem un granta finansējuma saņēmējiem šādus informatīvos pakalpojumus: 

5.1.1. publicē informāciju par grantu shēmu konkursiem šo institūciju mājas lapās internetā un citos plašsaziņas līdzekļos; 

5.1.2. publicē projektu iesniegumu sagatavošanai nepieciešamo dokumentāciju un projektu vērtēšanai saistošos dokumentus (piemēram, vadlīnijas, projektu iesniegumu veidlapas, metodiskos norādījumus projektu iesniegumu veidlapu aizpildīšanai) šo institūciju mājas lapās internetā; 

5.1.3. atbilstoši kompetencei sniedz atbildes uz grantu shēmu projektu iesniedzēju un granta finansējuma saņēmēju jautājumiem; 

5.2. uzrauga informācijas stendu, informācijas plākšņu vai plakātu izvietošanu grantu shēmas projektu īstenošanas vietās; 

5.3. īsteno citus struktūrfondu vadībai nepieciešamos publicitātes pasākumus.

6. Lai īstenotu struktūrfondu vizuālās identitātes prasību ievērošanu, struktūrfondu vadībā iesaistītās institūcijas lieto struktūrfondu logo un tā četrus atvasinājumus (turpmāk - struktūrfondu logo), ja tiek izmantoti šādi publicitātes līdzekļi: 

6.1. informācijas stends; 

6.2. informācijas plāksne; 

6.3. plakāts; 

6.4. drukātie materiāli (arī projektu pieteikumu veidlapas, pārskati, brošūras, bukleti, konferenču un semināru materiāli, preses relīzes); 

6.5. mājas lapa internetā; 

6.6. reklāma un reprezentatīvie materiāli; 

6.7. audiovizuālie materiāli (kompaktdiski, kasetes, videofilmas).

7. Struktūrfondu logo lietošanā ievēro šo noteikumu 1., 2., 3., 4. un 5.pielikumā noteiktos logo uzbūves nosacījumus un izmērus, kā arī šo noteikumu 6.pielikumā noteiktos logo krāsu lietošanas nosacījumus.

8. Ja kopā ar struktūrfondu logo paredz arī cita logo izmantošanu, struktūrfondu logo atrodas pirmais no kreisās puses.

9. Ja struktūrfondu logo izmanto citos publicitātes līdzekļos, kas nav minēti šo noteikumu 6.punktā, struktūrfondu vadībā iesaistītās institūcijas ievēro šo noteikumu 7.punktā minētos struktūrfondu logo lietošanas nosacījumus.

Ministru prezidents A.Kalvītis 

Finanšu ministrs O.Spurdziņš

1.pielikums 
Ministru kabineta 
2006.gada 20.jūnija noteikumiem Nr.502

Struktūrfondu logo uzbūve un izmērs

1. Struktūrfondu logo (turpmāk - SF logo) izstrādāts kā vienots grafisks simbols. Četrstūri norāda uz četriem pamatelementiem (četri dažādi struktūrfondi), dzeltenās zvaigznes norāda uz struktūrfondu izcelsmi (piederību Eiropas Savienībai), bet burti "SF" ir saīsinājums no pilnā nosaukuma "struktūrfondi".


2. SF logo maksimālais un minimālais izmērs netiek ierobežots. Palielinot vai samazinot SF logo, saglabā tā proporcijas (augstums : platums = 1:1,5). Nav pieļaujama SF logo horizontāla vai vertikāla paplašināšana vai sašaurināšana.

2.pielikums 
Ministru kabineta 
2006.gada 20.jūnija noteikumiem Nr.502

Eiropas Reģionālās attīstības fonda logo uzbūve un izmērs

1. Eiropas Reģionālās attīstības fonda logo (turpmāk - ERAF logo) izstrādāts kā atvasinājums no struktūrfondu logo un ir uztverams kā vienots grafisks simbols. Izceltais četrstūris norāda uz attiecīgo fondu, bet atlikušie trīs četrstūri norāda uz pārējiem pamatelementiem (struktūrfondiem). Burti "ERAF" ir saīsinājums no struktūrfonda pilnā nosaukuma "Eiropas Reģionālās attīstības fonds".

2. Ja materiāla formāts atļauj, drukātos un vizuālos materiālos zem ERAF logo norāda pilnu struktūrfonda nosaukumu "Eiropas Reģionālās attīstības fonds".

3. ERAF logo maksimālais un minimālais izmērs netiek ierobežots. Palielinot vai samazinot ERAF logo, saglabā tā proporcijas (augstums : platums = 1:3,6). Nav pieļaujama ERAF logo horizontāla vai vertikāla paplašināšana vai sašaurināšana.

3.pielikums 
Ministru kabineta 
2006.gada 20.jūnija noteikumiem Nr.502

Eiropas Sociālā fonda logo uzbūve un izmērs

1. Eiropas Sociālā fonda logo (turpmāk - ESF logo) izstrādāts kā atvasinājums no struktūrfondu logo un ir uztverams kā vienots grafisks simbols. Izceltais četrstūris norāda uz attiecīgo fondu, bet atlikušie trīs četrstūri norāda uz pārējiem pamatelementiem (struktūrfondiem). Burti "ESF" ir saīsinājums no struktūrfonda pilnā nosaukuma "Eiropas Sociālais fonds".

2. Ja materiāla formāts atļauj, drukātos un vizuālos materiālos zem ESF logo norāda pilnu struktūrfonda nosaukumu "Eiropas Sociālais fonds".

3. ESF logo maksimālais un minimālais izmērs netiek ierobežots. Palielinot vai samazinot ESF logo, saglabā tā proporcijas (augstums : platums = 1:2,6). Nav pieļaujama ESF logo horizontāla vai vertikāla paplašināšana vai sašaurināšana.

4.pielikums 
Ministru kabineta 
2006.gada 20.jūnija noteikumiem Nr.502

Eiropas Lauksaimniecības virzības un garantiju fonda logo uzbūve un izmērs

1. Eiropas Lauksaimniecības virzības un garantiju fonda logo (turpmāk - ELVGF logo) izstrādāts kā atvasinājums no struktūrfondu logo un ir uztverams kā vienots grafisks simbols. Izceltais četrstūris norāda uz attiecīgo fondu, bet atlikušie trīs četrstūri norāda uz pārējiem pamatelementiem (struktūrfondiem). Burti "ELVGF" ir saīsinājums no struktūrfonda pilnā nosaukuma "Eiropas Lauksaimniecības virzības un garantiju fonds".

2. Ja materiāla formāts atļauj, drukātos un vizuālos materiālos zem ELVGF logo norāda pilnu struktūrfonda nosaukumu "Eiropas Lauksaimniecības virzības un garantiju fonds".

3. ELVGF logo maksimālais un minimālais izmērs netiek ierobežots. Palielinot vai samazinot ELVGF logo, saglabā tā proporcijas (augstums : platums = 1:4,3). Nav pieļaujama ELVGF logo horizontāla vai vertikāla paplašināšana vai sašaurināšana.

5.pielikums 
Ministru kabineta 
2006.gada 20.jūnija noteikumiem Nr.502

Zivsaimniecības vadības finansēšanas instrumenta logo uzbūve un izmērs

1. Zivsaimniecības vadības finansēšanas instrumenta logo (turpmāk - ZVFI logo) izstrādāts kā atvasinājums no struktūrfondu logo un ir uztverams kā vienots grafisks simbols. Izceltais četrstūris norāda uz attiecīgo fondu, bet atlikušie trīs četrstūri norāda uz pārējiem pamatelementiem (struktūrfondiem). Burti "ZVFI" ir saīsinājums no struktūrfonda pilnā nosaukuma "Zivsaimniecības vadības finansēšanas instruments".

2. Ja materiāla formāts atļauj, drukātos un vizuālos materiālos zem ZVFI logo norāda pilnu struktūrfonda nosaukumu "Zivsaimniecības vadības finansēšanas instruments".

3. ZVFI logo maksimālais un minimālais izmērs netiek ierobežots. Palielinot vai samazinot ZVFI logo, saglabā tā proporcijas (augstums : platums = 1:3). Nav pieļaujama ZVFI logo horizontāla vai vertikāla paplašināšana vai sašaurināšana.

6.pielikums 
Ministru kabineta 
2006.gada 20.jūnija noteikumiem Nr.502

Struktūrfondu logo krāsu lietošanas nosacījumi

1. Struktūrfondu logo noteiktās krāsas dažādās krāsu sistēmās ir šādas:

2. Struktūrfondu logo var lietot arī melnbaltu, ja ievēro nosacījumu, ka visi struktūrfondu logo krāsainie elementi ir melni vai balti.

3. Struktūrfondu logo var lietot arī uz krāsaina materiāla, ievērojot nosacījumu, ka logo fons ir vēlams baltā krāsā.

4. Ja logo lietošana uz balta fona nav iespējama, pieļaujama vienkrāsaina fona izmantošana.

